বন্দে ভারত (ট্রেনসেট)
বন্দে ভারত ট্রেনসেট, পূর্বনাম ট্রেন ১৮, হচ্ছে ভারতীয় রেল দ্বারা তৈরি করা একধরনের সেমি-হাই-স্পিড ইএমইউ ট্রেনসেট এবং কোনো পৃথক ইঞ্জিন ছাড়া স্বচালিত ট্রেন। চেন্নাইয়ের ইন্টিগ্রাল কোচ ফ্যাক্টরিতে প্রস্তুত এই ট্রেনের পরীক্ষামূলক সর্বোচ্চ বেগ ১৮৩ কিলোমিটার প্রতি ঘণ্টা (১১৪ মাইল প্রতি ঘণ্টা) কিন্তু রেল ট্র্যাক এত বেগ সহ্য করতে পারে না বলে পরিচালনার সময় এর বেগ সাধারণত ১৬০ কিলোমিটার প্রতি ঘণ্টা (৯৯ মাইল প্রতি ঘণ্টা) এ সীমাবদ্ধ করা হয়। এই ট্রেনসেটটি বন্দে সাধারণ ব্যতীত সমস্ত বন্দে ভারত এক্সপ্রেস পরিষেবার ব্যবহৃত হয়।